मुंबई: फिल्ममेकर करन जौहर के बाद अब एक और टीवी कपल पेरेंट बना हैं। पॉपुलर शो 'रामायण' में राम-सीता का किरदार निभाने वाले गुरमीत चौधरी और देबिना बनर्जी ने दो बेटियां अडॉप्ट की हैं। शादी के 6 साल बाद गुरमीत ने उनके होमटाउन बिहार के जयरामपुर गांव में रहने वाली दो लड़कियों को गोद लिया है। इन बच्चियों का नाम पूजा (6) और लता (9) है। गुरमीत-देबिना के पास फिलहाल नहीं रहेंगी दोनों बेटियां...
फिलहाल पूजा और लता गुरमीत और देबिना के घर मुंबई में नहीं रहेंगी, क्योंकि इनके लिए गांव से शहर की भागदौड़ भरी जिंदगी में आना थोड़ा मुश्किल होगा। फिलहाल, वे दोनों पटना में गुरमीत के भाई और भाभी के साथ रहेंगी और सालभर वहीं पढ़ाई करेंगी। 2018 में गुरमीत और देबिना उन्हें अपने घर मुंबई ले आएंगे। इस एक साल में गुरमीत और देबिना 3 से 4 बार पूजा और लता से पटना मिलने जायेंगे।
3 साल पहले शादी में हुई थी पूजा-लता से मुलाकात
मुंबई मिरर में छपी रिपोर्ट के मुताबिक, गुरमीत और देबिना तीन साल पहले 2014 में पूजा और लता से एक फैमिली फंक्शन में मिले थे। गुरमीत के माता-पिता ने उन्हें पूजा के बारे में बताया था। पूजा पहले से ही अनाथ थी और लता (जो कि पूजा की कजिन हैं) के पिता के मारने के बाद इन दोनों को अपने किसी रिश्तेदार के साथ रहना पड़ता था और दूसरों के घरों में काम करना पड़ता था। गुरमीत की मां ने उनसे बात की और फिर गुरमीत और देबिना ने दोनों बच्चियों को गोद लेने का फैसला किया। अपने फैसले के बारे में गुरमीत काफी एक्साइटेड हैं और उन्होंने बताया, "सारा कागजी काम पूरा हो चुका है। हम होली के बाद फाइनल सिग्नेचर के लिए जयरामपुर जाएंगे। यह दो दिन की प्रक्रिया है। मेरे पेरेंट्स सहित हर कोई हमसे पूछता था कि हम कब बच्चे की प्लानिंग कर रहे हैं। अब यह आधिकारिक है। मैं अपने घर दो बेटियों को ला रहा हूं और मैं इससे ज्यादा एक्साइटेड नहीं हो सकता।"
रामायण के सेट पर हुआ प्यार
देबिना और गुरमीत की मुलाकात साल 2008 में टेलीविजन सीरीज 'रामायण' के सेट पर हुई थी। इस सीरियल में उन्होंने राम और सीता का किरदार निभाया था। यही से दोनों की लव स्टोरी शुरू हुई और छोटे पर्दे का यह कपल रियल लाइफ में 15 फरवरी, 2011 को शादी के बंधन में बंध गया।
आगे की स्लाइड्स पर देखें, देबिना और गुरमीत की चुनिंदा फोटोज...
hin_Deva hin_Deva hin_Deva hin_Deva hin_Deva hin_Deva hin_Deva